Kelly Clarkson

Kelly Brianne Clarkson (født 24. april 1982 i Fort Worth, Texas, USA) er en amerikansk sanger og vinner av American Idol første sesong i 2002.


== Tidlig liv ==
Clarkson har to søsken, en storebror og en storesøster; Jason og Alyssa. Farens navn er Steve Clarkson og morens Jeanne Taylor. Da Clarkson fylte seks år separerte foreldrene hennes seg etter et syv år langt ekteskap. Broren flyttet med faren, søsteren flyttet til en tante og Kelly flyttet med moren rundt om i Texas. Etter en stund giftet moren seg på nytt og flyttet til Burleson med Kelly og den nye mannen. 
Clarkson ville egentlig bli marinbiolog, men da en lærer på skolen hun gikk på overhørte henne synge, overtalte hun Clarkson til å bli med å synge i skolekoret og deretter til å bli med i musikaler. Da Clarkson var ferdig på skolen i år 2000, bestemte hun seg for å flytte til Hollywood for å se om hun hadde en sjanse som artist. Men det viste seg at hun ikke hadde lykken med seg, og da leiligheten hennes brant ned, reiste Clarkson tilbake til Texas der hun tok forskjellige småjobber.


== American Idol ==
Da TV-programmet American Idol hadde prøveopptak for første sesong i 2002 var det mange av vennene til Clarkson som oppmuntret henne til å prøve seg, og det gjorde hun. Dommerne var imponert over stemmen hennes og sendte henne videre. Clarkson var favoritt blant seerne og fikk over halvparten av stemmene. Da Kelly vant, sang hun sangen «A Moment Like This». Senere spilte hun inn en musikkvideo til sangen og fikk den med på hennes første plate Thankful. CD-en viste seg å bli en stor suksess, og det ble solgt 236 000 eksemplarer den første uka.


== World Idol ==
I desember 2003 var Clarkson i London og deltok i konkurransen World Idol. Hun sang sangen «(You Make Me Feel Like) A Natural Woman» av Aretha Franklin og var favoritt. Hun tapte overraskende for norske Kurt Nilsen.


== Etter Idol ==
Hun har gitt ut flere musikkalbum; Thankful er debutalbumet fra 2003. Oppfølgeren Breakaway, som Avril Lavigne hjalp henne med, ble en suksess og solgte over fem millioner album. 21. oktober 2011 ga hun ut albumet med navn Stronger. Albumet ga henne en Grammy for beste pop-album.


== Diskografi ==
2003 – Thankful
2004 – Breakaway
2007 – My December
2009 – All I Ever Wanted
2011 – Stronger
2012 – Greatest Hits - Chapter 1
2013 – Wrapped in Red
2015 – Piece by Piece
2017 – Meaning of Life


== Referanser ==


== Eksterne lenker ==
(en) Kelly Clarkson – kategori av bilder, video eller lyd på Commons 
(en) Kelly Clarkson – galleri av bilder, video eller lyd på Commons 
Kelly Clarkson Online
(en) Kelly Clarkson på Internet Movie Database 
(sv) Kelly Clarkson i Svensk Filmdatabas 
(fr) Kelly Clarkson på Allociné 
(en) Kelly Clarkson på AllMovie 
(en) Kelly Clarkson hos Turner Classic Movies 
(en) Kelly Clarkson hos Rotten Tomatoes 
(en) Kelly Clarkson hos The Movie Database 
(en) Kelly Clarkson hos Behind The Voice Actors 
(en) Kelly Clarkson på Apple Music 
(en) Kelly Clarkson på Boomplay 
(en) Kelly Clarkson på Discogs 
(en) Kelly Clarkson på MusicBrainz 
(en) Kelly Clarkson på SoundCloud 
(en) Kelly Clarkson på Spotify 
(en) Kelly Clarkson på Songkick 
(en) Kelly Clarkson på Last.fm 
(en) Kelly Clarkson på Genius — sangtekster 
(en) Kelly Clarkson på AllMusic 
Kelly Clarkson på Twitter 
Kelly Clarkson på Facebook 
Kelly Clarkson på Instagram 
Kelly Clarkson på YouTube 
Kelly Clarkson på Myspace 
Kelly Clarkson på Tumblr 
Kelly Clarkson på TikTok